NaiveNeuron/SloPal huggingface dataset:
P. Hrušovský, predseda NR SR: (2003-02-27):
R. Nemcsics, podpredseda vlády a minister hospodárstva SR: ... a projekty, ktoré sa vstupom Slovenskej republiky do EÚ začnú realizovať. Za podstatné považujem, a to nielen pre rozvoj Rožňavy a okolia, predovšetkým dobudovanie dopravnej infraštruktúry. Myslím si, že najmä v poslednom čase sa o tomto probléme veľa začína hovoriť a vláda začína vyvíjať aktivitu správnym smerom. Zároveň musí byť uskutočnená fiskálna decentralizácia a naviazanie finančných tokov na územie tak, aby mohol byť reálne uskutočňovaný územný marketing. Keď sa sformujú priame väzby medzi umiestnením ekonomickej aktivity a finančným príjmom verejného sektora v podobe regionálne lokalizovaných daní, bude existovať aj väčšia motivácia regionálnych aktérov pritiahnuť do daného regiónu investície. Pritiahnutie investícií do regiónu potom už nebude mať pre regióny prínosy len v podobe zamestnania jeho obyvateľstva, čo je určite dôležité, ale aj v podobe daňových príjmov. Územná samospráva tak bude môcť spravovať a usmerňovať rozvoj svojej územnej jednotky s plným súborom kompetencií a nástrojov. To sú známe veci. Chcem však upozorniť aj na isté riziká. Tá pripravenosť jednotlivých regiónov a Slovenska, ak hovorím o regiónoch, tak o regióne, o ktorom je reč, to platí dvojnásobne ako o celku, na bezproblémový vstup do Európskej únie nesie v sebe riziko, ktoré je spojené s okamžitým čerpaním podporných prostriedkov na regionálny rozvoj. Tu je možné zaostávanie za optimálnym vývojom, čo je dnes reálny fakt. Najväčším problémom môže byť, alebo je to, že nebudú alebo nie sú pripravované projekty, ktoré by mohli byť prípadne spolufinancované zo zdrojov Európskej únie, ako aj kvalitné programové dokumenty potrebné na čerpanie podpory zo štruktúrnych a kohéznych fondov. V rámci môjho rezortu, v rámci našej rozpočtovej kapitoly na rok 2003 máme naplánované podporné programy na riešenie vami uvádzaného problému napríklad vo forme podpory transferu technológií, úspor energie a podobne. Treba však povedať, že ústredné orgány štátnej správy sa snažia riešiť uvedené problémy predovšetkým vytváraním vhodného podnikateľského prostredia, t. j. napríklad budovaním priemyselných parkov, budovaním infraštruktúry, ako aj podmienok na prílev zahraničných investícií, a nielen zahraničných investícií, ktoré sú jedným zo zdrojov umožňujúcich reštrukturalizáciu a zvýšenie konkurencieschopnosti. Podporu zaostalých regiónov rieši priamo aj zákon 231/1999, to je zákon o štátnej pomoci, ktorý výšku pomoci diferencuje aj od miery HDP v danom regióne a výšky miery nezamestnanosti. Predovšetkým toto sú oblasti, kde v súčasnosti ministerstvo sústreďuje svoje sily, výsledkom čoho môže byť aj postupná zmena situácie v regióne, ktorého je závod Siderit súčasťou. V tomto prípade si myslím, že je potrebné využiť všetky formy priamej a nepriamej štátnej pomoci, ako aj pomoci v rámci jednotlivých podporných programov, ktorých vyhlasovateľom je ministerstvo hospodárstva. Ďakujem pekne.
Šmilňák, Martin, poslanec NR SR (2023-12-18):
Pani poslankyňa Marcinková, asi začnem odzadu so svojimi poznámkami. Spomenuli ste dôvodovú správu a tam ste ma trošku rozosmiali, musím povedať, lebo o športe sa v dôvodovej správe takmer vôbec nehovorí. Dôvodová správa hovorí, že musíme zaviesť ministerstvo cestovného ruchu a športu preto, lebo potrebujeme efektívnejšie využívať peniaze, potrebujeme predstaviť Slovensko ako bezpečnú destináciu turistickú, potrebujeme budovať kúpeľný priemysel a potom potrebujeme budovať konferenčný priemysel, turizmus, hej, že konferencie, kúpeľníctvo a tak. A o športe tam zavládla tma. A potom ste spomínali, potom ste spomínali 400 mil., že či sa hodia, alebo či sa dajú postaviť telocvične alebo športové haly. Ja som, prichádzam teda z praxe, 19 rokov riadim školy a musím povedať, že tretina škôl tie telocvične nemá. Takže, takže v tomto vám dávam za pravdu. Pýtali ste sa na začiatku, že čo má táto vláda v pláne s krajinou, a potom ste uviedli príklad zo SIS-kou, ako keby oni nemali plán alebo nevedeli, že čo tie kroky, kam oni dopadnú, lebo, lebo oni sa neunúvali s nejakými dopadovými štúdiami alebo so serióznym pripomienkovým konaním. Spomeniem, spomeniem to, že pri ministerstve školstva veľká časť agendy ostáva na ministerstve, teda agenda ministerstva školstva si ponecháva agendu školského športu. Školský šport, to sú deti od šesť do osemnásť rokov, tam zdravá škola a všetky veci, ktoré sa týkajú školského športu, ostane na ministerstve školstva, tak aká racionalizácia, veď tu dochádza... (Prerušenie vystúpenia časomerom.)
Bernaťák, Tibor, poslanec NR SR (2019-06-24):
Veľmi pekne ďakujem. Vážený pán predsedajúci, vážené pani poslankyne, páni poslanci, za Slovenskú národnú stranu predkladáme ako navrhovatelia novelu zákona o úhrade za služby verejnosti poskytované Rozhlasom a televíziou a cieľom tejto novely je oslobodiť od povinnosti platiť koncesionárske poplatky poberateľov dôchodkových dávok, to znamená starobného dôchodku, predčasného starobného dôchodku, invalidného dôchodku, vdovského a vdoveckého dôchodku a sirotského dôchodku, ktorí nemajú pravidelný príjem zo zárobkovej činnosti a nežijú v domácnosti s inou osobou s pravidelnom, s pravidelným príjmom zo závislej činnosti, a zároveň sa jedná o poberateľov dávky v hmotnej núdzi a osoby spoločne posudzované s poberateľom dávky v hmotnej núdzi. Práve tieto fyzické osoby, čiže dôchodcovia, prípadne poberatelia dávok v hmotnej núdzi sú v mnohých prípadoch ohrozené rizikom chudoby, a preto sa domnievame, že požadovať platiť koncesionárske poplatky, hoci aj v polovičnej sadzbe, je od týchto fyzických osôb vzhľadom na možné negatívne sociálne dôsledky nevhodné. Za predkladateľov zo Slovenskej národnej rady máme za to, že po oslobodení vyššie uvedených fyzických osôb od povinnosti platiť koncesionárske poplatky dôjde k ďalšiemu miernemu zvýšeniu životnej úrovne týchto fyzických osôb. Za predkladateľov zatiaľ takto. Pán predsedajúci, poprosím, otvorte rozpravu.
Viskupič, Jozef, poslanec NR SR (2016-09-21):
Ďakujem. Myslím, že si to vyjadril dostatočne jasne, keď si pomenoval ten hlavný motív, tú hlavnú ideu, že ak niekto chce niečo urobiť a vidí v spoločnosti nejaký vypuklý problém, tak hľadá spôsoby, ako tento problém riešiť. A ten, kto má možno z mnohých iných motívov dôvody na to, aby túto vec neriešil, posúval ju niekde inde, tak hľadá teda dôvody, ako to neurobiť. Myslím si, že pri prvom čítaní je veľmi dôležité povedať ten hlavný zámer, u vás je to volebný sľub, a teda aj skutočne to, že tento vypuklý problém treba riešiť. A preto pre potreby prvého čítania, musím za seba povedať, že s touto ideou jednoznačne súhlasím, pretože identifikujem tento problém ako zásadný spoločenský problém. Myslím si, že by sa malo všetko, čo má ruky a nohy, v tejto sále zaoberať tým, akým spôsobom takto mohutný problém – 3,1 milióna živých exekúcií – jednoducho riešiť. To, akým spôsobom a aké sú konkrétne paragrafové ustanovenia, je dôvod pre druhé čítanie. Takže ak máme na mysli riešenie tejto situácie, pre mňa je to dôvod na hlasovanie za.
Laššáková, Jana, podpredsedníčka NR SR (2013-09-17):
Prezentujme sa a hlasujeme. (Reakcia z pléna.) Dal procedurálny návrh, o ktorom hlasujeme. (Hlasovanie: Prítomných 23 poslancov.) Národná rada nie je uznášaniaschopná. Budeme hlasovať o vašom návrhu, keď bude Národná rada uznášaniaschopná. Pani poslankyňa Mezenská, nech sa páči, procedurálny návrh.
Kalmárová, Viera, poslankyňa NR SR (2023-12-19):
Ďakujem za slovo. Pán Sulík uviedol, že tento spôsob debaty má význam aj vo vzťahu ku voľbe prezidenta. A mal pravdu v tom, že Peter Pellegrini ako utajený kandidát sa iniciatívne k ničomu z toho, čo sa deje tu v tomto priestore, nevyjadruje. A preto som bola prekvapená, ako neskrývane dal Peter Pellegrini najavo, že demokraciu vníma ako tyraniu väčšiny. V sobotných dialógoch 16. 12. sa totiž prihováral ľuďom, ktorí sa zúčastňujú protestov  tým, že im vysvetľoval, aká zbytočná je ich účasť, aká zbytočná je naša snaha, teda snaha opozície, lebo na konci dňa rozhodne koaličná väčšina a schváli to, čo chce. Obzvlášť ma podráždilo, a bolo to odpudivé, ako brnkal na temné stránky duší ľudí, keď vyzýval na neúčasť na protestoch, lebo vraj účastníkom nebude môcť byť včas doručená pomoc vo forme dotácií rôzneho druhu. Zdá sa, že Peter Pellegrini si vôbec nevie predstaviť, že na niektoré skupiny ľudí takéto prízemné argumenty vôbec nefungujú. Budúci prezident by mal byť človekom úplne iných hodnôt a vlastností, než sú sklony k pohŕdaniu hodnotami demokracie a sklony k vydieraniu hrozbami, že ľudia nedostanú svoj krajec. To je všetko.
Dostál, Ondrej, poslanec NR SR (2011-10-19):
Pán poslanec Matovič, dá sa s niečím z toho súhlasiť. Áno, vládna koalícia pravicových strán ide plniť predvolebný sľub strany SMER z roku 2006. Áno, je to hanba SMER-u, ale nie som si celkom taký istý, či by sme mali byť na to až taký hrdí. Ďakujem.
M. Rehák, poslanec: (2008-09-10):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu vládneho zákona. Návrh zákona bol doručený poslancom v zákonom stanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, ako i o tom, že návrh zákona nemá dopad na obyvateľstvo, hospodárenie v podnikateľskej sfére a iných právnických osôb, nemá negatívne dopady na životné prostredie a taktiež nemá vplyv na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Podľa tejto doložky nie je problematika návrhu zákona upravená v práve Európskej únie a je upravená v práve Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku o tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 707 z 15. júla 2008 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu a Výbor Národnej rady Slovenskej republiky pre hospodársku politiku. Za gestorský výbor navrhujem Výbor Národnej rady Slovenskej republiky pre hospodársku politiku a odporúčam, aby výbory predmetný návrh zákona prerokovali v druhom čítaní vo výboroch do 20. októbra 2008 a v gestorskom výbore do 21. októbra 2008. Pán predsedajúci, otvorte rozpravu k vládnemu návrhu zákona. Ďakujem.
Žiga, Peter, podpredseda NR SR (2023-12-19):
Pán poslanec Hargaš.
Huliak, Rudolf, poslanec NR SR (2024-09-25):
Mám procedurálny návrh ten, že toto je absolútne zmätočné, pretože ja som nikoho mojím výrokom neurazil. (Reakcie z pléna.)
Kolesár, Juraj, poslanec NR SR (2018-11-29):
Ďakujem. Chcel by som opraviť hlasovanie č. 37, hlasoval som za, zariadenie ma vykázalo proti.
Frešo, Pavol, poslanec NR SR (2014-02-13):
Prakticky, prakticky stráca parlament kontrolu nad vládou už len z povahy veci. Vážené dámy, vážení páni, je podstatné, aby Slovensko malo vládu, ktorá je podriadená parlamentnej kontrole. To je skutočný dôvod, prečo navrhujem, pán predseda, aby sme viedli schôdzu tak, že keď vláda odíde, prerušme a stretnime sa vtedy, keď bude mať čas vypočuť si tieto argumenty. V opačnom prípade, keď sme v situácii, že zverejníte program vlády a premiér, že odíde prakticky za hodinu a pol, tak je každému jasné, že toto nebude o odvolávaní vlády, nebude to o argumentovaní, bude to jednoducho o tom, že bude ďalšie poníženie parlamentu vládou Slovenskej republiky práve preto, že tu nebude prítomná. (Potlesk.) Počujem tu pánov ministrov, ako komentujú toto moje vystúpenie. No ale, páni, ja vám to poviem úplne otvorene: šéfi sedia tam (vystupujúci ukazuje na plénum) a vy ste podriadení. Tak to jednoducho je, tak to jednoducho je. A vy keď si naozaj urobíte plán, že tu nevydržíte dlhšie ako hodinu, tak to je neseriózne. Je to zhadzovanie demokracie. A nehnevajte sa na mňa, na to nepotrebujem žiadne vaše povolenie, aby som to obhajoval. Každý jeden, každá jedna, kto sem volil do parlamentu poslankyne, poslancov, čakali, že vás budú kontrolovať. Chceme hovoriť o emisnom kšefte úplne normálne, vecne a vy si naplánujete, že tam máte vlastne celodenný program. Nerozumiem tomu a poprosil by som, pán predseda, keby ste zariadili, zariadili, že táto vláda tu prítomná bude. (Potlesk.) Tu pán minister vnútra hovorí, „my máme prácu na rozdiel od teba“. No tak našou prácou je kontrolovať váš biznis! (Výkriky v sále.) Ešte raz, „my máme prácu na rozdiel od teba“, som počul. Robi, my máme prácu tuná kontrolovať teba a tvojich kamarátov pri všetkých týchto biznisoch. A práve to chceme robiť, tak nemôžte odísť odtiaľto. (Prerušenie vystúpenia predsedajúcim.)
Matovič, Igor, poslanec NR SR (2014-11-25):
Pani podpredsedníčka, poprosím, aby ste preradili bod číslo 109 za bod 63, keďže oba návrhy riešia de facto tú istú problematiku predškolskej výchovy... (Prerušenie vystúpenia predsedajúcou.)
Danko, Andrej, predseda NR SR (2017-06-15):
Ďakujem. O 11. 25 hod. pokračujeme v schôdzi. (Ruch v sále.) Poprosím pánov poslancov aj poslankyne, aby sme potom dodržiavali kľud. Budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 574). Prosím poslanca Martina Fecka, aby zaujal miesto určené pre navrhovateľov, a spravodajcu z výboru pre verejnú správu a regionálny rozvoj poslanca Gábora Grendela, aby zaujal miesto určené pre spravodajcov. Do rozpravy sa ústne prihlásil poslanec Dostál, ktorému odovzdávam slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 574.)
Pellegrini, Peter, predseda NR SR (2015-03-18):
Ďakujem pekne. Konštatujem, že Národná rada v tajnom hlasovaní zvolila Lászloa Bukovszkého a Teréziu Holecovú za členov Dozornej rady Ústavu pamäti národa na funkčné obdobie od 23. apríla 2015 do 22. apríla 2021. Ďalším bodom programu je prvé čítanie o návrhu pána Martina Fecka na vydanie zákona, ktorým sa mení a dopĺňa zákon č. 66 /2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov. Návrh zákona má tlač 1409, návrh na jeho pridelenie na prerokovanie výborom je v rozhodnutí č. 1416. Dávam slovo poslancovi Martinovi Feckovi, aby návrh zákona uviedol. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov , tlač 1409.)
Krajniak, Milan, poslanec NR SR (2017-09-14):
Ďakujem. Pán poslanec, máte pravdu. Tu ide len o to, že my ako poslanci Národnej rady nevieme donútiť regulačný úrad pána Holienčíka a Jahnátka, aby sa správal tak, ako sa správať má, aby zabránil tomu nehoráznemu okrádaniu slovenských domácností na cenách energií. Preto som ako poslanec Národnej rady chcel urobiť aspoň to, že keď už tie monopoly tie peniaze z ľudí vytiahnu, aby čo najväčšia časť z nich zostala na Slovensku. Ja si myslím, že máte pravdu. Ak by ten regulačný úrad fungoval dobre, tak potom sa môžme baviť o tom, že akým spôsobom tie monopoly zdaníme alebo obmedzíme iným spôsobom, ale pokiaľ nemáme vplyv na regulačný úrad, lebo ho nemáme, tak ako poslanci Národnej rady predkladáme aspoň to, aby tie peniaze nemohli odísť v takejto miere do zahraničia. To je všetko.
Laurenčík, Milan, podpredseda NR SR (2022-06-24):
Na faktickú poznámku zareaguje pán poslanec Miroslav Suja, nech sa páči.
Danko, Andrej, predseda NR SR (2018-05-09):
Ďakujem. Pýtam sa, či sa chce niekto prihlásiť do, aha, sú dve faktické poznámky. Uzatváram možnosť prihlásenia s faktickými poznámkami. Prvý je pán poslanec Uhrík, nasleduje pán poslanec Kaliňák. Nech sa páči, pán poslanec.
Laurenčík, Milan, podpredseda NR SR (2022-02-23):
Na faktické poznámky bude teraz reagovať pán poslanec Ján Benčík. Nech sa páči.
Pavelka, Radoslav, poslanec NR SR (2018-12-03):
Ďakujem pekne. Martin, tento zákon je populistický, či sa nám to páči alebo nie, pretože naozaj neponúka nejaké reálne riešenia, tak ako sme to zhrnuli asi všetci vo svojich príspevkoch. Ale chcel som sa ešte vyjadriť k tým pokutám, ktoré si spomínal. Áno, niekedy tie pokuty sú, samozrejme, nutné, pretože ľudia niekedy alebo aj podnikatelia nevedia niekedy inak ako sa ustriehnuť, keď to mám takto povedať ľudovo. Ale pokuty v tomto zákone, vidím problém, to, čo som spomínal, že je tu len daná do suma. Nie je od – do. Ja by som chcel vedieť, že za tento prečin je od – do, môže byť, hej. Ďalej je problém to, že by som chcel zohľadniť v tomto zákone veľkosť napríklad predajcu. Naozaj je rozdiel, či je to nejaký malý predajca alebo nejaký veľký, ktorý obchoduje v miliónoch, niekto, kto obchoduje možno v pár tisícoch. Čiže toto by som chcel, aby tu bolo zohľadnené a presne napísané, nielen tou všeobecnou poučkou, ktorá, tam je napísané, že kontrolór zohľadní. Bolo by tam dobré napísať, keď má niekto taký objem, tak môže dostať takú pokutu a podobne, pretože inak naozaj hrozí zneužitie týchto pokút, čo teda určite by nebolo správne. Ďakujem pekne.
Saková, Denisa, ministerka vnútra SR (2019-01-31):
Vážený pán poslanec, nie je to ani možno otázka na mňa, ale na ministra obrany, a určite všetky tieto aktivity, ktoré by nastali, budú koordinované v rámci NATO. Páči sa.
Blanár, Juraj, poslanec NR SR (2018-09-13):
Vyčerpali sme hlasovanie o pozmeňujúcich návrhoch podaných v rozprave. Čiže, pán predsedajúci, mám splnomocnenie gestorského výboru navrhnúť postúpenie prerokovaného návrhu zákona do tretieho čítania.
Duchoň, Daniel, poslanec NR SR (2012-06-26):
Áno, ďakujem. Vážená pani predsedajúca, vážený pán podpredseda vlády a minister financií, vážené kolegyne, vážení kolegovia, dovoľte mi, aby som vystúpil ako spravodajca výboru Národnej rady pre financie a rozpočet k návrhu vlády na skrátené legislatívne konanie o vládnom návrhu zákona o Európskom mechanizme pre stabilitu a o doplnení niektorých zákonov (tlač 114). Predseda Národnej rady Slovenskej republiky svojím rozhodnutím č. 99 zo dňa 20. júna 2012 pridelil nášmu výboru uvedený návrh prerokovať v skrátenom legislatívnom konaní ihneď. Výbor rokoval o tomto návrhu dňa 21. júna 2012 a prijal k nemu uznesenie č. 39. Ďakujem, vážená pani predsedajúca, prosím, otvorte rozpravu.
Pročko, Jozef, poslanec NR SR (2024-02-09):
No som rád, že ste spomenuli opäť nominácie. Naozaj to je najdôležitejšie pre Slovensko, aby tie nominácie na každý jeden flek boli zodpovedné, čestné a odborné. Žiaľbohu, aj teraz vidíte na tých ministerstvách, čo sa deje, a budem to opakovať donekonečna, keď si aj Taraba zamestnáva ľudí, ktorým hneď dá, priateľov, a dá im hneď, zvýši im plat. Už teraz vie, že sú, že sú to skvelí odborníci, keď sa dosadzujú ľudia na fleky nie na základe odbornosti. Je smutné, naozaj je smutné, že namiesto toho, aby začali pracovať pre ľudí, tak robia všetko preto, aby svoje, namastili si svoje krky, aby, aby ich ľudí zabezpečili. Ešte raz to zopakujem, to tričko, čo mám dnes na sebe, je dôkaz toho, že nie pomoc pre ľudí, nie bezpečnosť, ako hovorili, ale kšefty, kradnutie, rabovanie, ktoré tu bolo dvanásť rokov, bude pokračovať. Včera si zabezpečili beztrestnosť, včera skrátili naozaj neskutočným spôsobom, neskutočným spôsobom veci a dnes ste to presne v tejto rozprave povedali, presne ste to povedali. Im nejde o obyčajného človeka, im ide o ich kšefty. A ja si pamätám vaše fuj. A to fuj je na každého jedného z nich, ktorý včera hlasoval, ktorý takýmto spôsobom Slovensko priviedol k mafii. Včera pán predsedajúci rozprával mimo a nikto ho nezastavil... (Prerušenie vystúpenia predsedajúcim.)
A. Belousovová, podpredsedníčka NR SR: (2007-07-02):
Faktické poznámky na vystúpenie pána poslanca Ivanča majú pán poslanec Mikloš, pán poslanec Novotný, pani poslankyňa Tóthová a pán poslanec Dzurinda. Uzatváram možnosť prihlásiť sa s faktickými poznámkami. A slovo má pán poslanec Mikloš. Nech sa páči.
Matovič, Igor, poslanec NR SR (2014-10-30):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady, pardon, pán predsedajúci, prosím, aby ste dali o tom, že Národná rada sa uzniesla v súlade § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2014-06-05):
Ďakujem pekne. Vyhlasujem týmto všeobecnú rozpravu za skončenú. Pán navrhovateľ, chcete zareagovať? Ak chcete.
Glváč, Martin, podpredseda NR SR (2019-02-06):
S reakciou pán poslanec Sloboda.
Blanár, Juraj, podpredseda NR SR (2021-06-15):
Pán predkladateľ, môžete reagovať na všetky faktické poznámky.
Blaha, Ľuboš, poslanec NR SR (2020-09-16):
Pán kolega, minimálna mzda vo výške 60 % priemernej mzdy preukázateľne nemá negatívny efekt na nezamestnanosť ani na ekonomický výkon, to je jednoducho neoliberálny ideologický nezmysel, ktorý vám už dávno vyvrátili slávni ekonómovia ako Joseph Stiglitz, Amartya Sen alebo Paul Krugman. Prosím, prečítajte si tie štúdie, lebo toto je len číra neoliberálna propaganda. Podľa tejto logiky by bol najefektívnejší systém otrokársky systém a takéto niečo nemôžeme na Slovensku pripustiť. Ja rozumiem tomu, že existujú rozdiely medzi paradigmami pravicovými a ľavicovými. Áno, pravica chce pomáhať podnikateľom a bankám, chce znižovať mzdy, chce znižovať dane bohatým ľuďom a v krízach si majú ľudia uťahovať opasky. Toto je ideológia pravice a tejto vlády. Potom je tu pohľad ľavice, ktorá hovorí o keynesiánskej logike. To znamená, podporujme platy, minimálne mzdy, dôchodky a všetky tie štátne pomoci, aby sme zvýšili spotrebu ľudí, aby sme zvýšili kúpyschopnosť obyvateľstva a tým pádom naštartovali ekonomiku. To znamená, v čase krízy nemôžu na krízu doplácať tí najslabší. Toto je logika ľavice a takto fungoval aj SMER počas krízy v rokoch 2008 až ´10. Ale to, čo, na čo upozorňujeme dnes, to je falošnosť pravicovej vlády a hlavne strany SME RODINA. Pretože tá pred voľbami sľubovala modré z neba a dneska pre ľudí nemá dobré slovo, nemá pre ľudí to, čo im sľubovala. A viete, keď Boris Kollár pred voľbami hovoril o dôchodcoch, hovoril o robotníkoch, hovoril o obedoch pre deti a dneska sa mu hlavou honí iba ujo Paris, tak je to podvod na voličoch a my na to jednoducho musíme upozorňovať. Každého človeka, robotníka obrali o 33 euro mesačne a každého, každého pracujúceho človeka dokopy obrali o takmer miliardu eur v... (Prerušenie vystúpenia časomerom.)
P. Hrušovský, predseda NR SR: (2003-04-09):
Teraz dávam slovo pánovi poslancovi Madejovi, aby ako poverený spravodajca informoval Národnú radu o výsledku prerokúvania tohto návrhu v ústavnoprávnom výbore. Nech sa páči, pán poslanec.
Drdul, Dominik, poslanec NR SR (2023-01-25):
Vážený pán predseda, kolegyne, kolegovia, v rozprave vystúpilo 18 poslancov a pozmeňujúce návrhy podali poslanci Susko, podal dva, poslankyňa Kolíková a poslanci Beluský, Šeliga a Svrček. Vzhľadom na to, že viacerí poslanci vzali späť svoje podpisy pod prvými pozmeňujúcimi návrhmi poslancov Svrčeka a Kolíkovej, považujú sa za vzaté späť a nedá sa o nich hlasovať. Keďže pozmeňujúce návrhy boli podané včera, dajte, prosím, najprv hlasovať o skrátení lehoty podľa § 83 ods. 4 rokovacieho poriadku.
Zemanová, Anna, poslankyňa NR SR (2017-02-07):
Ďakujem za slovo. Ja chcem na to zareagovať len toľko, že je absolútnou pravdou, že 100 mil. euro ročne prichádza do týchto baní vo všeobecne hospodárskom záujme. A dôvodom nešťastia... (Reakcie z pléna a prerušenie vystúpenia predsedajúcim.)
Grendel, Gábor, podpredseda NR SR (2022-09-30):
Želá si záverečné slovo pán spravodajca? Áno. Nech sa páči.
Doležal, Andrej, minister dopravy a výstavby SR (2021-03-19):
Ďakujem pekne, pán predsedajúci. Vážené panie poslankyne, páni poslanci, dovoľte mi, aby som uviedol návrh na skrátené legislatívne konanie, ktorým sa menia a dopĺňajú niektoré zákony v pôsobnosti ministerstva dopravy a výstavby v súvislosti s ochorením COVID-19 v cestnej doprave. Účelom návrhu zákona je navrhnúť legislatívne opatrenia v oblasti pôsobnosti Ministerstva dopravy a výstavby Slovenskej republiky tak, aby bolo možné vhodným spôsobom znížiť riziko ohrozenia verejného zdravia a zmierniť negatívne dopady na oblasť cestnej dopravy. Návrhom zákona sa tiež dopĺňajú a precizujú niektoré ustanovenia zákona, ktoré si vyžiadala aplikačná prax najmä počas trvania krízovej situácie. Vláda Slovenskej republiky návrh na skrátené legislatívne konanie schválila dňa 17. 3. uznesením č. 146. Vážené panie poslankyne, páni poslanci, na záver si vás dovoľujem požiadať o podporu pre prijatie a schválenie predloženého návrhu na skrátené legislatívne konanie. Ďakujem pekne.
P. Hrušovský, predseda NR SR: (2004-12-08):
Ľ. Navrátilová, poslankyňa: Vzhľadom na to, že sa stále tvrdí, že je málo peňazí, a vzhľadom na skutočnosť, že som presvedčená, že v rozpočte ministerstva práce sú urobené neadekvátne rezervy, predkladám pozmeňujúci návrh k vládnemu návrhu rozpočtu verejnej správy a to v dvoch bodoch. V prvom v návrhu výdavkov rozpočtových kapitol na roky 2005 až 2007 realizovaných formou programového rozpočtovania, kapitola 20, ministerstvo školstva, program 0780A, poskytovanie výchovy, vzdelávania v základných a stredných školách zvýšiť o 1 mld. presunom tejto sumy z kapitoly 22 ministerstvo práce, sociálnych vecí a rodiny, a to z programu 07C0101, dávka hmotnej núdzi. Odôvodnenie: Myslím si, že investície do vzdelania sú najefektívnejším spôsobom prekonávania problémov nielen spoločnosti, ale aj jednotlivca. Úroveň vzdelania je nevyhnutným predpokladom zvyšovania životnej úrovne, je to najlepšia investícia do budúcnosti. Zároveň je potrebné učiteľské povolanie primerane spoločensky ohodnotiť. A druhý môj návrh: Z kapitoly 22 ministerstvo práce, sociálnych vecí a rodiny, z programu 07D04, dôchodkový systém presunúť sumu 48 mil. korún do kapitoly 51, Slovenská akadémia vied, a to do programu 087, výskum a vývoj v prírodných technických, lekárskych a spoločenských vedách a ich zabezpečenie a to do kategórie 630, tovary a služby. Finančné prostriedky vo výške 48 mil. korún navrhujem presunúť do kapitoly Slovenskej akadémie vied, pretože podiel výdavkov štátneho rozpočtu pre SAV nezodpovedá vládou deklarovanej podpore vede a výskumu. Uvedená suma zabezpečí iba nevyhnutné zvýšenie rozpočtu výdavkov SAV pre rok 2005. Ďakujem.
Sabo, Michal, poslanec NR SR (2023-12-13):
Ďakujem. Vlaďka, zdieľam tvoje rozhorčenie a rovnako sa pridávam ku všetkým predrečníkom. Chcem pridať aj svoju vlastnú skúsenosť, pretože tiež som prišiel o jednu faktickú poznámku, keď som chcel reagovať na včerajšie vystúpenie Janky Bittó Cigánikovej, ale tiež som sem dobehol s vyplazeným jazykom z výboru pre pôdohospodárstvo a životné prostredie, kde máme každým jedným výborom zaužívanú prax, že ten výbor je hnaný, ako keby sme boli dostihové kone a je absolútne bežnou praxou počas týchto výborov, že sa na pol ceste dozvieme, že vlastne máme už len dvadsať minút, lebo niečo, čím absolútne mizne priestor na akúkoľvek diskusiu. Samozrejme, že v preferovaných otázkach sú koaliční partneri, ktorí dávajú servilné otázky a my nemáme priestor na to, aby sme sa rozprávali, pričom opakovane počúvame, že poďme sa rozprávať, poďme sa rozprávať, poďme diskutovať a potom vlastne ten priestor nie je na to vytvorený, čiže opäť dnes sa stalo, že sme mali zvolaný mimoriadny výbor a stalo sa, že vlastne jeden bod programu nemal ani koniec, ani akože príbeh znie – úvod, jadro, záver – a mali sme rokovanie, kde ten záver nebol jasne pomenovaný, pretože sme nemali na to čas, aby sme prišli k nejakému záveru, hej? Ostalo to tam akože aura visieť vo vzduchu. Takže ja sa podpisujem pod to, že ak nám tu bola sľubovaná nová politická kultúra, tak ja ju akože začnem asi hľadať niekde pod stolom, alebo že či sa niekde zatúlala v nejakých tajných chodbách, alebo zle odbočila, alebo čo sa s ňou stane. A, samozrejme, aby som sa dostal aj k tvojmu vystúpeniu, tak podpisujem aj to, čo si povedala. Ďakujem ti za to, že si adresovala aj to, že my tu zabúdame, vlastne hádžeme cez palubu aj spolu s tými peniazmi ukradnutými z II. piliera, hádžeme celú jednu mladú generáciu nieže do koša, my spaľujeme ich budúcnosť, teda koali... (Prerušenie vystúpenia časomerom.)
Žiga, Peter, podpredseda NR SR (2024-06-12):
S reakciou na faktické poznámky pani poslankyňa Jurík.
Grendel, Gábor, podpredseda NR SR (2021-10-20):
Ďakujeme, pán minister. Dávam slovo spoločnému spravodajcovi z výboru pre vzdelávanie, vedu, mládež a šport, predsedovi tohto výboru pánovi poslancovi Richardovi Vašečkovi, aby informoval Národnú radu o výsledku rokovania a aby odôvodnil návrh a stanovisko gestorského výboru.
A. Belousovová, podpredsedníčka NR SR: (2009-10-29):
Vyhlasujem rozpravu za skončenú. Pán minister, chcete zaujať ako navrhovateľ stanovisko? Úplne krátko.
Laššáková, Jana, podpredsedníčka NR SR (2015-04-16):
Pán poslanec Hraško, nech sa páči.
Figeľ, Ján, podpredseda NR SR (2014-11-08):
Nech sa páči, Maroš Kondrót.
Blanár, Juraj, podpredseda NR SR (2022-10-06):
Na vaše vystúpenie jedna faktická poznámka. Pani poslankyňa Zita Pleštinská, nech sa páči.
Bugár, Béla, podpredseda NR SR (2011-07-06):
Ďalej v rozprave vystúpi pán poslanec Lazar? Tak bol. V poriadku, áno, dobre, nemusíte kričať. Páni poslanci, kľud! Takže prerušujem rokovanie, vzhľadom k tomu, že za chvíľočku budeme hlasovať, do 17.05 hodiny. A potom pristúpime k odhlasovaniu všetkých doteraz prerokovaných bodov. (Prestávka.) (Po prestávke.) Vážené panie poslankyne, vážení páni poslanci, prosím o kľud v rokovacej sále. Pristúpime k hlasovaniam. Páni poslanci! Prosím teraz spoločného spravodajcu z výboru pre financie a rozpočet pána poslanca Štefanca, aby uviedol hlasovanie o návrhu uznesenia k návrhu skupiny poslancov na prijatie stanoviska Národnej rady k postupu vlády pri poskytnutí finančnej pomoci Helénskej republike, tlač 432. Pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na prijatie stanoviska Národnej rady Slovenskej republiky k postupu vlády Slovenskej republiky pri poskytnutí finančnej pomoci Helénskej republike zo zdrojov Európskeho finančného stabilizačného nástroja , tlač 432.)
Ľ. Petrák, poslanec: (2008-02-14):
Vaše tvrdenie, ktoré sa týkalo strednej generácie, že v horizonte 15 rokov budú pravdepodobne výnosy kapitálového trhu nižšie ako predpokladaný rast miezd. Je to ohrozenie alebo to nie je ohrozenie pre určité skupiny obyvateľov? Prvá vec, ktorú treba jasne povedať ľuďom. Druhá vec, znovu vaše tvrdenie, pod ktoré sa hocikedy podpíšem aj ja, áno, dôchodok z druhého piliera bude pre nízkozarábajúce skupiny obyvateľov nízky. Ako treba tým ľuďom povedať, že keď málo zarábajú, že druhý pilier nie je to, čo ich spasí, prinesie im švajčiarsky zázrak a budú mať dôchodok na úrovni Nemecka, Švajčiarska, Ameriky a neviem koho. Toto sú veci, ktoré treba tým ľuďom jasne povedať, a nie hovoriť o tom, ako hovorili sprostredkovatelia dôchodkového poistenia, že jednoducho dôchodkové správcovské spoločnosti a dôchodok z druhého piliera ich spasí. Každý vidí, že tam bude mať nasporené milión korún, ale otázka je, po 40 rokoch akú hodnotu bude mať milión korún v nominálnej hodnote dneska? Akú reálnu kúpnu silu bude mať? Proste hovorme o týchto veciach jasne, nevyháňajme nikoho z druhého piliera, ale upozornime ľudí na riziká, ktoré ste tu aj vy dneska pomenovali, a myslím si, že toto by bol korektný postoj aj zo strany opozície smerom k ľuďom, ktorých ste nalákali do druhého piliera a sami nevedia mnohokrát, prečo tam vstupovali a čo ich očakáva. (Potlesk.)
Danko, Andrej, predseda NR SR (2017-10-12):
Ďakujem. Pán poslanec Vašečka.
Paška, Pavol, predseda NR SR (2013-10-28):
Chcete reagovať, pán poslanec? Nech sa páči.
Figeľ, Ján, podpredseda NR SR (2015-02-12):
Nech sa páči s reakciou Viliam Novotný.
Jakab, Július, poslanec NR SR (2024-01-11):
Ďakujem. Neviem, či ste postrehli, ale pani prezidentka teda oznámila, že budúci týždeň požiada o vystúpenie v Národnej rade Slovenskej republiky, prečítam vám, čo teda napísala pani prezidentka. Budúci týždeň požiadam o vystúpenie v Národnej rade Slovenskej republiky k balíku zákonov v oblasti trestného práva. Tento balíček považujem za zásadnú zmenu trestnej politiky štátu, ktorá nemôže prebehnúť bez odbornej a občianskej diskusie v skrátenom legislatívnom konaní, keďže na to nie sú zákonné dôvody. Poslancov Národnej rady budem informovať o svojich výhradách aj o ďalšom postupe, pokiaľ by balíček zákonov schválili v súčasnej podobe. Hovoríme tu o Európskej prokuratúre, ktorá sa vyjadruje k tomuto zákonu, Európska komisia, o Benátskej komisii, hovoríme o bývalých ministroch spravodlivosti, z ktorých jeden, teda jedna pani ministerka spravodlivosti tu aj sedí bývalá, ktorí označujú tento zákon za extrémne škodlivý, o bývalých štátnych tajomníkoch z ministerstva spravodlivosti, ktorí neúnavne píšu články o tomto zákone, čo prinesie. Citujem vyjadrenia rady prokurátorov, ktorí zásadne nesúhlasia s týmto zákonom, rôzne neziskové organizácie zaoberajúce sa právom, ktoré nesúhlasia s týmto zákonom, hovoríme o zanedbanom legislatívnom procese, o všetkých zlých veciach, čo sa popri tomto zákone stali. Dokonca k tomu príde sa vyjadriť sem medzi nás aj pani prezidentka, ktorá požiada o slovo a povie, čo si o tom myslí, tak neviem, že kto by ešte mohol niečo k tomu povedať, aby poslanci koalície pochopili, čo idú svojím hlasovaním schváliť, možno Svätý Otec by mohol dať ešte nejaké vyjadrenie, že je to podľa neho teda odporný zákon. Pretože odhodlanie súčasnej vlády viete zlomiť len vy poslanci, a teda aj koaliční, tak možno skúste počúvať to, čo je zlé na tomto zákone. Ďakujem.
Kollár, Boris, predseda NR SR (2020-04-23):
Pani poslankyne, páni poslanci, teraz budeme pokračovať v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery, tlač 68. Prosím povereného člena vlády Slovenskej republiky, aby zaujal miesto určené pre navrhovateľov a určeného člena gestorského výboru pre financie a rozpočet, aby zaujal miesto určené pre spravodajcov. Budeme pokračovať vystúpeniami ďalších rečníkov, ktorí sa do rozpravy prihlásili písomne. Dávam slovo poslankyni Janke Žitňanskej, ktorá sa do rozpravy prihlásila za klub ZA ĽUDÍ. Pripraví sa pani poslankyňa Petra Krištúfková za klub SME RODINA. (Pokračovanie rokovania o Programovom vyhlásení vlády Slovenskej republiky , tlač 68.)
Jasaň, Viliam, poslanec NR SR (2011-07-11):
Ale ja som ju počul.
Hrnčiar, Andrej, podpredseda NR SR (2018-05-09):
Tri faktické poznámky. Nech sa páči, pán poslanec Hrnko.
Kollár, Boris, predseda NR SR (2023-02-07):
Pán poslanec Cmorej.
Grendel, Gábor, podpredseda NR SR (2021-12-08):
Tak ďakujeme za spestrenie, kolegovia. A teraz v rozprave vystúpi pán poslanec Gyimesi. Nech sa páči.
Bugár, Béla, podpredseda NR SR (2011-09-09):
Pán poslanec Senko.
Šimečka, Michal, podpredseda NR SR (2023-11-16):
Ďakujem pekne. S reakciou na faktické poznámky pani poslankyňa Hanuliaková.
Vetrák, Milan, poslanec NR SR (2022-06-22):
Ďakujem pekne za slovo. Ja som vlastne nadväzoval na pána predsedu, ktorý to spomínal tak explicitne, ale je pravda, že dá sa povedať, že krížom-krážom cez všetky poslanecké kluby bola požiadavka aj na spresnenie týchto vecí, čiže aj vrátane poslancov OĽANO, ale iniciátorom bola SME RODINA.
Žiga, Peter, podpredseda NR SR (2024-04-18):
Ďakujem pekne, pán minister, zaujmite miesto pre navrhovateľov. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Alene Novákovej, aby podala spravodajskú informáciu. Nech sa páči, pani poslankyňa.
Kuciaňová, Magdaléna, poslankyňa NR SR (2019-09-12):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Nicholsonová, Lucia, poslankyňa NR SR (2013-02-07):
Ďakujem za slovo. Ja sa chcem poďakovať pánovi poslancovi Lipšicovi. Mne, ako som to tak počúvala, tak teda sa tak vymedzil z toho, čo tu dnes odznievalo, a mne tak po dlhom čase celkom svitla nádej, že možno by sa tá Gorila mohla niekam posunúť. Pretože ja prestávam rozumieť tomu, akým mocenským nástrojom politickým sa stala Gorila, ktorá vznikala na úplne čistých princípoch, a ja som mala tú možnosť v bezprostrednej blízkosti sledovať, ako vznikala Gorila. A je mi trochu na zvracanie z toho, ako si to tu teraz prehadzuje jej pravé krídlo s ľavým krídlom, koho Gorila je a koho je to hanba, koho to není hanba. Podľa mňa je Gorila hanba úplne nás všetkých, podľa mňa je Gorila hanba tých, ktorí to nedokážu vyšetriť napriek tomu, že ten, ktorý nám Gorilu priniesol, odhalil polovicu dôkazov, polovicu dôkazov. Ja nerozumiem tomu, čo robia tí vyšetrovatelia, či vôbec niečo robia a či tu skutočne je politická vôľa na to, aby sa Gorila vyriešila napriek všetkým tým siláckym rečiam, ktoré tu dnes od rána odznievajú. Pretože zatiaľ čo vy sa tu vykecávate, zatiaľ čo vyšetrovatelia podľa mňa nerobia absolútne nič, tak za ten čas sa tomu, kto nám otvoril oči a musel prísť až z Kanady, aby nám otvoril oči na tomto hnusnom Slovensku, tak tomu sa kopia na hlave žaloby na ochranu osobnosti od všetkých tých goríl, ktoré v tej knihe spomína. A z toho je mi, vážení, na vracanie, lebo táto krajina sa stáva naozaj Absurdistanom.
M. Číž, podpredseda NR SR: (2009-10-28):
Ďakujem, pani podpredsedníčka, za to, že ste nám uviedli blok troch návrhov zákonov. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a o zmene a doplnení niektorých zákonov . Tento vládny návrh zákona má tlač č. 1149 a spoločná správa výborov má č. 1149a. Poprosím teraz ministra kultúry Slovenskej republiky Marka Maďariča, aby tento vládny návrh zákona odôvodnil. Pán minister, máte slovo.
Petrík, Simona, poslankyňa NR SR (2017-12-12):
Výborné, perfektné.
Figeľ, Ján, podpredseda NR SR (2015-06-19):
Nech sa páči, Ján Mičovský.
Bernaťák, Tibor, poslanec NR SR (2019-10-28):
Ďakujem, pán predseda. V rozprave k uvedenému návrhu zákona nevystúpil nikto, a teda nebol podaný žiadny pozmeňujúci ani doplňujúci návrh. Pán predseda, teraz budeme hlasovať o pozmeňujúcich a doplňujúcich návrhoch zo správy ústavnoprávneho výboru. Dajte, prosím, hlasovať spoločne o dvoch bodoch s odporúčaním gestorského výboru schváliť.
Číž, Miroslav, podpredseda NR SR (2015-05-20):
Pán poslanec Poliačik.
Muňko, Dušan, poslanec NR SR (2021-11-03):
Pán poslanec, jeden z mála dobrých diskusných príspevkov, ktoré ste tu povedali, ale povedali to viacerí, pán Taraba, ale aj ďalší proste. A nebudem sa opakovať. Ale chcel by som vám niektoré veci podotknúť, hlavne tým, ktorí tento zákon predkladajú. Všetko zavinil v roku 2000, Natura 2000, kde Mikloš od zeleného stola spravil zonáciu, ktorá je zlá. Bohužiaľ, zonáciu vy nemôžte robiť, páni. Je ním poverená francúzska firma. Vy môžte navrhnúť, ak to Brusel príjme, tak potom môžte zmeniť zonáciu. Pokiaľ nebudeme na jednej rovine lesník-ochranár, to nemôže fungovať, páni. Pokiaľ nevysporiadate sa s urbariátmi, ktoré nepodpísali vám do Natury 2000, nemáte jednu zmluvu podpísanú od urbariáty ani od súkromníkov, čo ste dali do Natury 2000. Nevyhodnocujete, nepreplácate ľuďom to, čo je v Nature 2000. To sú omrvinky, tú vyhlášku som voľakedy robil ja na ministerstve životného prostredia. Viem, o čom hovorím, odvtedy sa nespravilo nič. Pri mojej chorobe v 2008, Izák to ešte zadefinoval tak, že to znova potvrdil Bruselu Naturu 2000. Páni, to nie je tak, ako vy si myslíte, že zmeníte. Nezmeníte nič. Bol som tam minimálne štyrikrát na rokovaní. Berú a záväzný dokument, ktorý vláda v roku 2000 predložila. Takže ak chceme riešiť veci, musíme nájsť jednotu medzi životným prostredím, medzi lesníkmi. Pokiaľ táto nebude, tak nebude nič. My sa nevieme dohodnúť o medveďovi. Nemôžte mať tetrovi a nemôžte mať proste ani bažanty, jarabice, keď máme premnožené dravce. To isté je premnožený medveď. Za chvíľu je premnožený vlk. Ak chceme proste byť... Nenašli ste žiadnu zhodu. To bola vtedy naša, keď sme chceli dať dohromady životné prostredie a ministerstvo pôdohospodárstva, lesné hospodárstva, aby sa dohodli. Pretože tu sú dneska... (Prerušené vystúpenia časomerom.)
Fico, Robert, poslanec NR SR (2022-02-22):
Ďakujem pekne, pán predseda. Ja vítam, pán podpredseda Národnej rady, pán Juraj Blanár, že si začal čítať z uznesenia Generálnej prokuratúry a že si presne prečítal predovšetkým výpoveď jedného z obvinených, Sabotu, ktorý sa ku všetkému priznal. Takže dávam do pozornosti preplnenému balkónu, kde je asi 87 novinárov, 17 kamier a zahraničné tímy, že toto vypočutie a toto priznanie sa Sabotu v podstate vytvára kompletný obraz o tom, čo táto zločinecká skupina robila na NAKA. Môžete spochybňovať spolu s denníkom SME, s Aktualitami a s Denníkom N tieto prepisy legálnych odposluchov, ale tu nemáte čo spochybniť, pretože ako povedala prokurátorka, z dôvodu objektivity nielenže uverejnila celý výsluch a výpoveď Sabotu, obvineného, ktorý sa ku všetkému priznal, ale dokonca zverejnila aj otázky a odpovede. Z tohto výsluchu jednoznačne vyplýva, že Sabota bol svedkom toho, ako niekto vymýšľal na mieste začatie trestného stíhania voči Santusovej. Bol svedkom toho, ako sa vyrábali priamo na mieste úradné záznamy, ako sa všetko falšovalo, ako sa vymýšľali právne kvalifikácie, aby sa skutok dostal na špeciálnu prokuratúru a nie na obyčajnú prokuratúru. Bol svedkom toho, ako to konzultovali s Lipšicom, Repom, Kyselom. Jednoducho toto je organizovaná zločinecká banda na NAKA a na Úrade špeciálnej prokuratúry. A, páni a dámy, prosím, skúste sa vrátiť aj ku mne, už mi je trošku ľúto, že ma nespomínate. Koľkokrát som plával v bazéne, ešte, prosím, pospomínajte. Pospomínajte, kde som všade býval, koľko som dievčat vyobjímal, dajte mi to, prosím, chýba mi to... (výkriky v sále), veľmi, veľmi mi to chýba, takže... (Prerušenie vystúpenia predsedajúcim.)
Číž, Miroslav, podpredseda NR SR (2015-04-15):
Čas uplynul, pán kolega. Slovo má pán poslanec Blaha.
Janiš, Stanislav, poslanec NR SR (2011-09-14):
Prosím, dajte hlasovať o bode 11 s odporúčaním gestorského výboru schváliť.
Heger, Eduard, poslanec NR SR (2017-04-07):
Ďakujem. Pán Tomáš, počúval som vás a mal som pocit, že sme na súde. Začali ste teda odpočtom výpovedí opačných, alebo teda iných, teda opačných, povedali ste, že vyrovnali sme skóre, alebo teda aby sme vyrovnali skóre. Ja úplne tomu nerozumiem, pretože nemám pocit, že keď sú dobré výpovede, že tie automaticky mažú tie výpovede ľudí, ktorí majú zlú skúsenosť. Ako nerád by som bol, keby sme sa do tejto polohy dostali, lebo my sa tu teraz bavíme naozaj o tých ľuďoch, ktorí majú tú zlú skúsenosť. A vy ste povedali takú vec, že na začiatku bol blog. No ja, ja to vidím ináč, ja to vidím tak, že na začiatku bolo zlé zaobchádzanie s deťmi. Na začiatku bolo, tak tu aj znelo, zlé zaobchádzanie s deťmi, zneužívanie detí, ak to tak chceme nazvať, a potom som sa trošku stratil v tej, v tej argumentácii, pretože ste prešli vlastne do toho, že ste začali hovoriť, kto akú má povesť, minulosť a podobne, ako keby to súviselo s tým, že, tu opäť pripomínam, ide o to, že tu bol, boli zneužívané deti. To, že akú má kto povesť, neviem, ako s tým súvisí, že... Ja by som bol rád, keby sme tú diskusiu naozaj uchovali pri merite veci. Pretože to, že niekto je taký a druhý je onaký a podobne, no nejako to nevyjasní tú samotnú vec, takže to len toľko. Ďakujem.
Jurinová, Erika, podpredsedníčka NR SR (2012-07-24):
Ďakujeme vám veľmi pekne za všetky vyjadrené názory. Prerušujem týmto rokovanie prvého dňa tejto schôdze, zajtra bude pokračovať v rozprave pani Žitňanská, potom sa budú prihlasovať poslanci do ústnej rozpravy. Prajem vám pekný večer. (Prerušenie rokovania o 18.59 hodine.)
Blanár, Juraj, poslanec NR SR (2014-09-19):
Pán predseda Šebej, ja som použil vo svojom vystúpení slovo rusofóbia a vy veľmi dobre viete, že v kontexte dnešnej diskusie a určite by som do toho Čajkovského a ďalších neťahal. Ale to už je vaše svedomie. Ale to, čo ste vy povedali z hľadiska historického exkurzu medzi Poľskom, Ruskom, mi nič iné nenavodzuje, že vy vlastne v podstate, ešte ste to dokonca aj povedali, že kto sa čuduje obavám Poľska, že takto správa a že má obavy z toho. No samozrejme, že asi nikto sa nečuduje, dokonca to ani v tejto rozprave nezaznelo. Vy ste to povedali prvýkrát. Aj rozmýšľal som, prečo ste to povedali. A teraz, keď ste hovorili o NATO a hovorili ste o tom, že tie krajiny sú ohrozené, tak ja mám pocit, ako keby tu niekto chcel tieto naozaj historické tragické udalosti, ktoré sa medzi Poľskom a Ruskom bezpochyby stali, o tom nikto nepochybuje, zneužiť na riešenie konfliktu Ukrajiny teraz po niekoľkých desiatich rokoch. To je podľa mňa absolútne neprijateľné. Čo sa týka slovíčka Spojené štáty americké. Pán poslanec, ja som to hovoril, pán predseda. Obama pripomenul koordinované ekonomické sankcie, ktoré USA s Európskou úniou uvalili na Rusko. Toto vôbec nie je zasahovanie. Zahraničný výbor Kongresu USA prijal tzv. Ukraine Freedom Support, pozrite si to, ktorý umožňuje aj zbrane dodať, dokonca aj zvýšenie sankcií. Toto vôbec nie je. My chceme, aby Spojené štáty prispeli k tomu, a nie že takýmto spôsobom budú prispievať ku konfliktu. A čo sa týka, že sú tam Spojené štáty americké uvedené, pán poslanec, poslanecká snemovňa v Českej republike sa tým tiež zaoberala a nie sú to ľudia, ktorí by tiež politike zahraničnej nerozumeli, a v druhom odstavci sa píše, že rovnako žiada... (Prerušenie vystúpenia časomerom).
Ježík, Jozef, poslanec NR SR (2018-02-06):
Ďakujem, pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 111 poslancov, za 89, proti nikto, zdržalo sa 22, nehlasovalo 0 poslancov. Konštatujem, že sme posunuli návrh zákona do tretieho čítania.
Blcháč, Ján, poslanec NR SR (2022-12-07):
Ďakujem pekne za reakciu, pán predkladateľ, pán kolega Svrček. Možnože tým, že cestovný ruch je skôr tak optimisticky naladená agenda a všetci sa tešíme, keď si ideme niekam oddýchnuť a tešíme sa z toho, že tam nájdeme primerané podmienky, tak to vytvára takú nejakú platformu na dobrú komunikáciu. Ja som naozaj veľmi, chcem veľmi oceniť prístup ministerstva dopravy, výstavby, jeho teda tej časti, ktorá, kde je generálne riaditeľstvo sekcie pre turizmus, pre cestovný ruch a pani štátnej tajomníčky taktiež, pretože naozaj reakcie na vzniknuté situácie, ktoré sú zvlášť v poslednom čase mimoriadne rušivé, čo sme prežili a celý ten systém turizmu vrátane gastro stále toto máme na stole, vieme, o čom hovoríme, je treba sledovať a nejakým spôsobom korigovať. Takže ďakujem pekne, ešte raz ďakujem za návrh a ďakujem pekne všetkým, ktorí podporia tento návrh zákona vrátane tých pozmeňovacích návrhov, s ktorými sa aj ja stotožňujem, aj ten, ktorý si predložil ty, pán kolega. Ďakujem pekne.